Valokuvataidenäyttely; Tuhlaajapojan tiellä - Samuli Paulaharjun kotiinpaluun maisemissa
Tuhlaajapojan tiellä - Samuli Paulaharjun kotiinpaluun maisemissa
Galleria Kurikan Wanha Asema [Avoinna arkisin klo 10:30 – 15:00]
Taiteilija: Jussi. S. Männistö (Hki/Kurikka) Menetelmällisesti tuhlaajapojan jalanjäljillä Samuli Paulaharjun viimeinen teos Rintakyliä ja larvamaita (1943) alkaa vanhan vaeltajan kotiinpaluun kuvauksella. Vaeltaja pakenee Kurikan kirkonkylän ”vaapsahaispesästä” kohti Kampinkylää ja Karhuvuorta etsimään mennyttä kesää. Matkalla maisema puhuttelee kotiinpalaajaa: Taivas ja maa ja metsä, pellot ja luhdat ja luhdanaidat – kaikki katsovat kuin vanhat hyvät tuttavat, katsovat ja hymähtävät: ’Jokos tulit – tuhlaajapoika?’ Olen jo pitkään halunnut vaeltaa Paulaharjun tuhlaajapojan jalanjäljissä, sillä olenhan itsekin Kampinkylän tuhlaajapoikia. Päämäärättömän kuljeskelun ja satunnaisen valokuvien näppäilemisen sijasta päätin noudattaa tarkkaa ennakkosuunnitelmaa, joka ohjaisi liikkumistani ja ympäröivän maiseman dokumentointia. Teoksen ensimmäinen luku Vanhoilla kotokylillä ohjasi minut oikealle reitille Kurikan kirkonkylästä Palomäen ja Reinikannevan (Pauharjulla Isooneva) kautta Kampinkylään. Matkan päätepiste oli kylän laidalla sijaitsevalle Karhuvuori. Paulaharjun teksti määritteli myös kuvausajankohdan ja kuvaussään. Vanhan vaeltajan menneen kesän etsintä ei ole palautettavissa mihinkään konkreettiseen tapahtumaan, mutta ensimmäisen retken Kampinkylään suunnitteilla olevaa Kurikka-kirjaansa varten Paulaharju teki matkapäiväkirjansa mukaan 9.6.1939. Oman vaellukseni tein 10.6. 2021. Valitsemani tallennusväline asetti omat rajoituksensa. Halusin tallentaa maiseman värinegatiivifilmille. Kameraksi valitsin pyörähtäväobjektiivisen panoraamakameran. Objektiivi pyörähtää nimenmukaisesti valotuksen aikana; kameran filmitaso on vastaavasti kaareva. Valinta kohdistui pyörähtäväobjektiiviseen kameraan siksi, että sillä otettu kuva on todella panoraamamainen matkien silmän näkökenttää. Tuhlaajapojan tiellä –kuvasarjan lähtökohta on samanniminen Bokeh-julkaisu, jota on myöhemmin kesällä myytävänä Kurikan Kirjakaupassa ja verkossa Bokeh-kaupassa https://holvi.com/shop/bokeh-kauppa/ Bokeh on Antti Nylénin vuonna 2021 käynnistämä julkaisuprojekti, joka keskittyy käsityönä tehtyihin kirjallisiin ja kuvataiteellisiin pienjulkaisuihin kuten esseevihkoihin ja valokuvateoksiin. Lisätietoja: https://bokeheditions.fi/ Koska kirjan muotoisen julkaisun sarjallista kuvavirtaa ei pysty toistamaan lounasravintolan sokkeloisessa tilassa kadottamatta tavoittelemaani sakraaliutta, on näyttelyssä esillä vain kolmasosa julkaisun kuvamateriaalista. Edeltävien näytteilleasettajien tavoin uskon kolminaisuusopin toimivuuteen Aseman galleriassa. Tuhlaajapojan tie -kuvasarjassa maailmankuva näyttäytyy ankaran lineaarisena. Aika etene vääjäämättömästi eikä sitä voi pysäyttää tai sen suuntaa vaihtaa. Aika on kuin suora jana kirkonkylästä Reinikkannevan kautta Karhuvuorelle. Maailma on kerran luotu ja kerran se on häviävä. Aika on rajallinen ja ihmisen elämä ainutkertainen. Entiseen odotustilaan ripustettu Ikuisen paluun ikävä -kuvasarjasarja edustaa sen sijaan monista aasialaisista uskonnoista tuttua syklistä aikakäsitystä, jossa samat tapahtumat toistuvat uudelleen ja uudelleen. Tällä kertaa katse on suunnattu kotiinpaluuseen. Reinikannevalla tiedän aina olevani jo perillä mutta en vielä kotona. Kolmannessa sarjassa valotan Kampinkylän yöpuolta. Viittaus erääseen Paulaharjun teokseen ei jääne arvoitukseksi yhdellekään katsojalle.
Toritorstait jatkuvat 7.7. tangomeiningeillä!
Toritorstain Tangohulinat. Torstain tapahtuma on tällä kertaa normaalia lyhyempi Tangomarkkinoiden vuoksi. Klo 14 aloitamme Kaiken koulu -osion ja tämän jälkeen on tuttu Toribingo. Loppupäivän ohjelmasta vastaa Tangomarkkinat.
Toritorstait jatkuvat 30.6. Provinssitunnelmissa!
Toritorstai Provinssitunnelmissa. 30.6 toritapahtuma on lyhyempi Provinssin vuoksi. Avain taiteeseen osiossa kurkistetaan Provinssi-rockin tunnelmiin 80 -luvun alussa. Lisäksi järjestetään Toribingo.
Historian ensimmäinen Lapua Pride järjestetään heinäkuun alussa 4.-10.7. Lapua Priden suojelijana vuonna 2022 toimii Alexander Saloranta.
Historian ensimmäistä Lapua Pridea juhlitaan heinäkuun alussa viikon verran! Lapua Pride -viikon ohjelmaan sisältää esimerkiksi: - Nina Doddin valokuvanäyttelyn - Mimi ja Kuku -lastenkonsertin - Taide- ja sarjakuvatyöpajoja, sateenkaarikirjailijoita ja -taiteilijoita - Burleskia, keilausta ja työpajoja... Sekä tietenkin Lapua Pride -kulkueen, puistopiknikin ja iltajuhlan lauantaina 9.7.! Tapahtuma ajoittuu sopivasti Lakeuden Sateenkaari ry:n perustamisen ensimmäiselle vuosipäivälle, ja siihen kulminoituu ensimmäisen vuoden työskentely. Kohti lempeämpää lakeutta - ylypeetä täälon oltu aina!
katusirkuskarnevaali alavus 2022_visit alavus_ep kalenteri.jpg
Ulkomailla kiertänyt akrobaattiryhmä Arctic Ensemble saapuu Alavudelle 19.-20.7.2022
Arctic Ensemble ja MadMotion Company sekä Alavuden kaupungin kulttuuripalvelut
Katusirkuskarnevaali Arctic Ensemble Huhtalavan alueella
Huhtalavan alue Rantapuistossa Alavudenjärven rannalla
Tapahtumassa esiintyy maailmalla kiertänyt akrobatiaryhmä Arctic Ensemble esityksillään Ajolähtö ja Tuuliajolla. Vierailevana esityksenä nähdään Mad Motion companyn House of Hazard. Esitysten lisäksi tapahtumassa järjestetään avoimia sirkustyöpajoja, joihin ovat tervetulleita kaikenikäiset temppuilijat. Tapahtumapaikkana toimii Huhtalavan alue Alavuden keskustassa. Osoite Huhtamäentie, 63300 Alavus. Luvassa maailmanluokan sirkustaidetta maksutta! Tapahtumaa on tukenut Etelä-Pohjanmaan kulttuurirahasto sekä Alavuden kaupunki. Tapahtuman aikataulu: Tiistaina 19.7.2022 Klo Esitys 14.00 Ajolähtö 15.30 Työpaja (30min) 16.00 Tuuliajolla 17.00 House of Hazard Keskiviikkona 20.7.2022 Klo Esitys 16.00 House of Hazard 17.15 Tuuliajolla 17.45 Työpaja (30min - 1h) 19.00 Ajolähtö Tervetuloa!
Livemusiikkia laidasta laitaan Lehtimäen Suninsalmen yössä aina heinäkuun viimeisenä lauantaina! Yleisöllä vapaa pääsy!
Suninsalmi Soi - lähimusiikin festivaali
Lähimusiikin festivaali, jossa esiintyvät tänä vuonna mm. Cembalo, Gold Miners, JetCoDuo, Ville Kuuppelomäki & Houseband, Sanna Salo & Houseband, Matkalaukkumiehet ja CCRC! Ja tietenkin mukana menossa on myös Antti Tammilehto & Urmas Niemi & Esa Haapajoki! Vapaa pääsy!
[{"name":"Lusa Cars & Bikes A4.jpg","url":"https://dsre702v2imo2.cloudfront.net/event-images/5oun9l4wxt6me_Lusa Cars & Bikes A4.jpg"}]
{"fi":"Liput ennakkoon soittamalla 0500 666 867","sv":"","en":""}
Matkalla Pohjoiseen -show on kunnianosoitus loistavalle musiikintekijälle ja sanoittajalle
BaddingTones Matkalla Pohjoiseen - Tribute to Juha "Watt" Vainio at Lusan halli
Matkalla Pohjoiseen -show on kunnianosoitus loistavalle musiikintekijälle ja sanoittajalle, jonka kappaleita monet suomalaiset solistit ovat esittäneet - mm. Danny, Katri-Helena, Kikka, Frederik, Fredi ja tietysti Juha Vainio itse. Sanoituksissa kumpuaa kertomus elämän tapahtumista, jotka ovat jääneet Vainion muistiin ja sitä kautta elävät laulujen sanoissa edelleen mukanamme. Vainion tuotantoa tulkitsevat BaddingTones -showband solisteineen sekä vieraileva tanssiryhmä. Liput 25 € - ennakkoon soittamalla 0500 666 867. Sis. väliaikakahvin. A-oikeudet. Konsertti sisätiloissa. Samana päivänä Lusa Cars & Bikes Meet klo 12 alkaen. Liput 10 € / ajoneuvo. Konserttivieraille vapaa pääsy. Ulkolavalla esiintymässä The Heels. Tarjolla myös juotavaa ja purtavaa. A-oikeudet. Yleisön suosikki palkitaan!
Hot Club Lakeus tunnelmoi Onnintuvalla gypsy jazzin tahdissa.
Kulttuuriyhdistys Karikko ry/Taide- ja kulttuurikeskus Onnintupa -hanke
Kesäloma on mukava aloittaa perjantaina 1.7. Lappajärven Taide- ja kulttuurikeskus Onnintuvan kesäkonsertilla. Illalla klo 19 viime kesän suosikkibändi Hot Club Lakeus konsertoi Onnintuvan pihamaalla piknikkonsertissa. Ohjelmistossa on reipasta ja tunnelmallista gypsy jazzia. Gypsy jazz (gypsy swing, hot club jazz) syntyi 1930-luvulla Ranskassa romanikitaristi Jean "Django" Reinhardtin toimesta. Django yhdisti musiikissaan aikakaudelle tyypillisen amerikkalaisen swing-musiikin harmoniaa ja rytmiikkaa, romanimusiikin kromatiikkaa ja tunteikasta tulkintaa sekä vaikutteita klassisesta musiikista, ranskalaisista chansoneista ja musette-valsseista. Hot Club Lakeus soittaa perinteistä menevää gypsy swingiä kahden kitaran, harmonikan ja kontrabasson tulkintoina. Ohjelmistosta löytyy myös perinteisten swingjazzien lisäksi gypsy-bossaa, -boleroa ja -valssia. Harmonikkataituri Antti Purola tulkitsee tyylikkäästi myös joitakin tango- ja valssiteemoja Richard Gallianon tapaan. Konsertissa saa ensiesityksensä Antti Purolan sävellys Tango Lappajärvi. Kesäkonsertissa Hot Club Lakeus esiintyy poikkeuksellisesti triona. Kokoonpanossa soittavat nyt Hannu Lehto (kitara), Antti Purola (harmonikka) ja Harri Mattila (kontrabasso). Tapahtumaan ei ole pääsymaksua, Se on osa Taide- ja kulttuurikeskus Onnintupa-hankkeen II toimintaa. Hanke on saanut Leader-rahoitusta Aisapari ry:ltä.
Kirjeitä kaivatulle - Sotavuosien suosikkisävelmät
Kirjeitä kaivatulle - Sotavuosien suosikkisävelmät, kirjeitä, tarinoita ja lauluja vuosilta 1939-1945. Esityksen toteuttavat Tarja Kultavuori, Jarkko Järvenpää, Timo Pyylampi ja Arja Piilo. Esityksen tarjoavat Lehtimäen Sähkö Oy ja Lehtimäki-seura ry. (kuva Tarja Kultavuori)
Vanhojen valokuvien tunnistamistilaisuus, Lehtimäki
Lauri Talvitien vanhoja valokuvia nähtävillä jälleen tänä kesänä Lehtimäen kotiseututalolla. Tule ja tunnista kuvissa esiintyviä henkilöitä. Esillä myös Lehtimäki-seuran leikekirjoja. Otamme vastaan vanhoja valokuvia jotka sijoittuvat Lehtimäelle tai esittävät lehtimäkeäisiä henkilöitä. Muutamia kotiseutuaiheisia kirjoja vielä myynnissä.
Perinteistä kotiseutujuhlaa vietetään jälleen Lehtimäellä, kotuseututalolla. Juhlapäivä alkaa klo 13.00 jumalanpalveluksella, jonka jälkeen kahvit ja kotiseutujuhla alkaa n. klo 14.30. Puhujavieraana Alajärven kaupunginhallituksen puheenjohtaja Sari Palmu ja musiikista vastaa Lehtimäen mieskuoro. Juhlan päätteeksi vierailemme Suokonmäen näkötornilla, Heikki Mäkipään johdolla.
Lehtimäen kotiseutumuseo avoinna heinäkuussa!